Úradný vestník 166 E , 07/07/2005 S. 0056 - 0057



P6_TA(2004)0020 Návrh opravného rozpočtu č. 9/2004 Uznesenie Európskeho parlamentu onávrhu opravného rozpočtu č. 9 k rozpočtu Európskej únie na finančný rok 2004, oddiel VIII — Časť B: Európsky kontrolór ochrany údajov (13083/2004 — C6-0132/2004 — 2004/2100(BUD)) Európsky parlament, - so zreteľom na zmluvu o založení Európskeho spoločenstva, najmä s ohľadom na jej článok 272 ods. 4, predposledný pododsek, - so zreteľom na zmluvu o založení Európskeho spoločenstva pre atómovú energiu, najmä s ohľadom na jej článok 177, - so zreteľom na nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev [1], a najmä na jeho články 37 a 38, - so zreteľom na Nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi spoločenstva o voľnom pohybe takýchto údajov [2], - so zreteľom na Rozhodnutie Európskeho parlamentu, Rady a Komisie č. 1247/2002/ES z 1. júla 2002, o pravidlách a všeobecných podmienkach, ktorými sa upravuje výkon povinností Európskeho kontrolóra ochrany údajov [3], - so zreteľom na Rozhodnutie Európskeho parlamentu a Rady č. 2004/55/ES z 22. decembra 2003, ktorým sa vymenúva nezávislý dozorný orgán podľa článku 286 Zmluvy o založení Európskeho spoločenstva (európsky kontrolór ochrany údajov) [4], - so zreteľom na všeobecný rozpočet Európskej únie na finančný rok 2004, prijatý s konečnou platnosťou 18. decembra 2003 [5], upravený v súlade s rozšírením Európskej únie [6], - so zreteľom na medziinštitucionálnu dohodu z 6. mája 1999 medzi Európskym parlamentom, Radou a Komisiou o rozpočtovej disciplíne a o zlepšení rozpočtového postupu [7], - so zreteľom na opravný rozpočet Európskej únie č. 2/2004 na finančný rok 2004 [8], - so zreteľom na predbežný návrh opravného rozpočtu Európskej únie č. 10/2004 na finančný rok 2004, ktorý Komisia predložila 26. júla 2004 (SEC(2004)1018), - so zreteľom na návrh opravného rozpočtu Európskej únie č. 9/2004 na finančný rok 2004, ktorý Rada vypracovala dňa 7. októbra 2004 (13083/2004 — C6-0132/2004), - so zreteľom na článok 69 a prílohu IV rokovacieho poriadku, - so zreteľom na správu Výboru pre rozpočet (A6-0013/2004), A. keďže opravný rozpočet č. 2/2004 neposkytol všetky nevyhnutné rozpočtové prostriedky pre európskeho kontrolóra ochrany údajov na celý rok 2004; 1. domnieva sa, že všetky pracovné miesta schválené pre Oddiel VIII (B) by mali zostať stálymi miestami, aby sa mohol urobiť nábor nových zamestnancov v priebehu roka 2004; 2. schvaľuje Radou predložený návrh opravného rozpočtu č. 9/2004 bez zmien; 3. poveruje predsedu, aby postúpil toto uznesenie Rade, Komisii a európskemu kontrolórovi ochrany údajov. [1] Ú. v. ES L 248, 16.9.2002, s. 1. [2] Ú. v. ES L 8, 12.1.2001, s. 1. [3] Ú. v. ES L 183, 12.7.2002, s. 1. [4] Ú. v. EÚ L 12, 17.1.2004, s. 47. [5] Ú. v. EÚ L 53, 23.2.2004. [6] Ú. v. EÚ C 105, 30.4.2004, s. 9. [7] Ú. v. ES C 172, 18.6.1999, s. 1. Dohoda zmenená a doplnená rozhodnutím Európskeho parlamentu a Rady č. 2003/429/ES (Ú. v. EÚ L 147, 14.6.2003, s. 25). [8] Ú. v. EÚ L 128, 29.4.2004, s. 45. --------------------------------------------------